་མེད་ཅིང་།
གཞན་ཡང་བོད་ཀྱི་བསམ་གཏན་པ་སྔ་ཕྱི་མང་པོས་སྦྱར་བའི་འཁྲིད་ལུགས་མི་འདྲ་བ་ཆལ་
ཆོལ་དུ་མ་ཞིག་ལ་རླུང་ལྟར་གྲགས་པའི་བརྡ་ཆད་ཡིན་གྱི། མདོ་བསྟན་བཅོས་རྣམ་དག་དང༌། ལོ་

444 མཁས་གྲུབ་རྗེའི་གསུང་འབུམ་བ།
པཎ་རྩོད་མེད་ཀྱིས་བསྒྱུར་བའི་སྔགས་མཚན་ཉིད་ཀྱི་རྒྱ་གཞུང་ཁུངས་མ་གང་གི་ནང་ན་ཡང་རིག་པ་
སོ་མ་སོགས་ཀྱི་ཐ་སྙད་ཙམ་ཡང་མེད་ན་དོན་ལྟ་སྨོས་ཀྱང་ཅི་ཞིག་དགོས། དེའི་ཕྱིར་རྗེ་ཐམས་ཅད་
མཁྱེན་པའི་གསུང་རབ་དང་མན་ངག་གི་སྲོལ་ལ་སུ་ཞིག་གིས་ཀྱང་དེ་ལྟ་བུའི་ཐ་སྙད་བསྲེ་བ་ཙམ་གྱི་
ཡང་ཐ་ན་བསྐྱལ་བར་མི་བྱའོ། །གཞན་ཡང་ཤེས་པ་ཡུལ་གཞན་ལ་མི་འཕྲོ། ཁ་དོག་དང་དབྱིབས་
ལ་སོགས་པ་འདི་ལྟར་འདུག་གི་ངོས་གཟུང་མེད་ཀྱང་། ས་ལེ་ཧྲིག་གེ་བའི་གསལ་ཆ་མ་འགགས་
པ་ལ་བལྟས་པས་དེ་ཉིད་རྗེན་ཆེར་གྱིས་མྱོང་བའི་ཚེ་སེམས་མ་བཅོས་སོ་མའི་རང་ངོ་མཐོང་བ་དང་
སེམས་ཀྱི་གནས་ལུགས་མཐོང་བར་བྱེད་པ་ཡོད་དེ། དེ་དག་ནི་ལྟོ་ལྡིར་ཞབས་ཞུམ་མ་མཐོང་བ་བུམ་
པའི་གནས་ལུགས་མཐོང་བར་འདོད་པ་དང་ཁྱད་མེད་དེ། གསལ་ཞིང་རིག་པ་སེམས་ཀྱི་མཚན་ཉིད་
ཡིན་པའི་ཕྱིར་རོ། །རང་གིས་ཀྱང་གསལ་བ་སེམས་ཀྱི་མཚན་ཉིད་ཅེས་སྨྲས་པ་དྲན་པར་བྱོས་ཤིག།
ཡང་རང་རྒྱུད་ལ་རྟོག་པ་གང་སྐྱེས་ཀྱང་སྐྱེས་མ་ཐག་རིག་པར་བྱའོ་སྙམ་པའི་དྲན་པ་མ་
ཡེངས་པའི་བྱ་ར་བྱས་ནས་བསྡད་པ་ན། རྟོག་པ་གཅིག་ཐོལ་གྱིས་སྐྱེས་མ་ཐག་དེའི་ངོ་བོ་ལ་ཆེར་
གྱིས་བལྟས་པས་རང་ཡལ་ལ་སོང་བ་དང༌། དེ་བཞིན་དུ་རྟོག་པ་གཉིས་པ་དང་གསུམ་པ་སོགས་
གྲངས་ཇི་ཙམ་སྐྱེས་པ་ཐམས་ཅད་ལ་དེ་མ་ཐག་རྟོག་པ་དེ་དང་དེའི་ངོ་བོ་ལ་ཆེར་ཆེར་བལྟས་པས་
རང་ཡལ་ལ་སང་སང་སོང་བ་དེ་ཉིད་ལ་རྟོག་པ་ཐོལ་སྐྱེས་རྦད་གཅོད་དུ་གཏོང་བ་དང་རིག་པ་ལ་
རྐྱང་འདེད་བྱེད་པ་ཞེས་ཟེར་ཞིང༌། བལྟས་པས་རང་ཡལ་ལ་སོང་བ་དེ་སེམས་ཀྱི་སྟོང་ཉིད་རྟོགས་
པར་འདོད་པ་དང༌། ཁ་ཅིག་དེ་འདྲ་དེ་སྐད་ཅིག་དང་པོ་ལ་རྟོག་པར་ཡོད་པ་ལ་བལྟས་པས་རང་ཡལ་
ལ་སོང་ན་“རྟོག་པ་གང་ཤར་རང་དག་ཏུ་སོང་བ་དེ་ལ་རྟོག་པ་ཆོས་སྐུར་འཆར་བ་དང་། སེམས་ཆོས་
སྐུའི་རང་ངོ་རྗེན་ཆེར་དུ་མཐོང་བར་སྨྲ་ཞིང༌།
དེ་བཞིན་དུ་འདོད་མི་འདོད་དགེ་མི་དགེ་བདེ་སྡུག་སོགས་ཀྱི་རྟོག་པ་གང་སྐྱེས་ཀྱང་དེའི་ངོ་
བོ་ལ་དཔྱད་ནས་སྟོང་པ་ཉིད་ཀྱི་ངང་དུ་རང་དག་རང་ཡལ་དུ་བཏང་སྟེ། དེ་ཡང་རྣམ་པར་རྟོག་པ་ཐོལ་
ཏེ་སྐྱེས་པ་ན་དེའི་ངོ་བོ་ཆེར་ཏེ་བལྟས་པས་ནམ་མཁའ་བཞིན་དུ་སྟོང་སངས་ཀྱིས་སོང་བས་རང་
བཞིན་སྟོང་པའི་དོན་ཐོལ་གྱིས་ཤར་ནས་དེ་ཉིད་ལ་ལྷན་གྱིས་འགྲོ་བ་གཅིག་དགོས་པར་འདོད་པ་
| 1 ཞོལ། ཤོག ༡༨༥ བ ༣ གཙང༌། ཤོག ༡༣༩ བ ༥ རང་ཡལ་ལ་སོང་ནས་

མཁས་གྲུབ་རྗེའི་གསུང་ཐོར་བུ། 445
སོགས་ཀྱང་སྔ་མ་དེ་དག་སོར་བཞག་ཡིན་གྱི། རྗེ་ཐམས་ཅད་མཁྱེན་པའི་བཞེད་པར་སྨྲ་ན་ནི། བོད་
སྒོམ་གསུང་རབ་ཀྱི་བརྡ་ལས་བརྒལ་ཞིང་རིགས་པའི་ལམ་བཏང་ནས་ཐར་ལམ་གྱི་རྩ་བ་གཅོད་པ་དུ་
མ་ཞིག་གི་བླུན་གཏམ་སོར་བཞག་ནས་རྗེ་ཙོང་ཁ་པའི་ཐུན་མོང་མ་ཡིན་པའི་ཁྱད་ཆོས་བླ་ན་མེད་པ་
གང་ན་ཡོད་པའི་ཉམས་ལེན་གྱི་གནད་ཀྱི་སྲོག་རྩ་གཅོད་པའི་སྒྱུ་ཐབས་ཧ་ཅང་མི་འཚམ་པའོ༎
དེས་ན་དེ་ནི་རྣམ་རྟོག་བཟང་ངན་ཅི་འདྲ་ཞིག་སྐྱེས་ཀྱང་མི་དགག །ཆོས་སྐུ་དང་ཡེ་ཤེས་
ཟུར་ནས་མི་ཚོལ་གྱི། རྣམ་རྟོག་གང་སྐྱེས་ཡེ་ཤེས་སུ་སོང་བའམ། གང་ཤར་ཆོས་སྐུའི་རང་ཞལ་
ལྟ་བ་འདི་མཉམ་རྗེས་འཆི་ཁ་བར་དོ་སོགས་རྐྱེན་ཆེ་ཆུང་ཐམས་ཅད་ལམ་དུ་འཁྱེར་བ་ཡིན། འདི་
ལས་ཟབ་པ་མེད་སྣོད་བཅུད་ཐམས་ཅད་རྣམ་རྟོག་ལས་མ་འདས། རྣམ་རྟོག་ཐམས་ཅད་ཆོས་
སྐུར་རོ་སྙོམས་པས་ན་རོ་སྙོམས་ཡིན་ཟེར་བ་རྣམས་ཀྱི་ལུགས་ཡིན་མོད་ཀྱི། སྐད་ཅིག་དང་པོ་
ལ་རྟོག་པ་ཐོལ་ཏེ་སྐྱེས་པ་ལ་ཅེར་གྱིས་བལྟས་པས་སྐད་ཅིག་གཉིས་པའི་ཚེ་རང་ཡལ་ལ་འགྲོ་
བ་ཞིག་འདུག་པ་དེ་ནི་སྐད་ཅིག་དང་པོ་ལ་ཐོལ་ཏེ་སྐྱེས་པའི་རྟོག་པ་སྐད་ཅིག་གཉིས་པའི་ཚེ་མ་
བསྡད་པར་མཐོང་བ་ཡིན་པས། རྟོག་པ་རང་གྲུབ་དུས་ལས་དུས་གཉིས་པར་མ་བསྡད་པའི་མི་རྟག་
པ་རྟོགས་པས་སྟོང་ཉིད་རྟོགས་པར་འདོད་པའི་ནོར་བ་རྣམ་པར་མི་འཚམ་པ་སྟེ། རྗེ་ཐམས་ཅད་
མཁྱེན་པའི་ཞལ་ནས། འདི་སྐྱོང་ཚུལ་ལེགས་ན་སེམས་ཀྱི་རགས་པའི་མི་རྟག་པ་བསྒོམ་པར་འགྲོ་
བ་ཙམ་ཡིན་ནོ་ཞེས་གསུང་ངོ་༎
འདི་ལྟ་བུའི་ཁྱད་པར་རྣམས་མ་ཕྱེད་ཅིང་ཉམས་ལེན་གྱི་གནད་ཀྱི་གོལ་ས་རགས་པ་འདི་
ཙམ་ཡང་མ་རིག་པ་རྣམས་ཀྱིས་ནི་གཞུང་ཆེན་མོ་རྣམས་ཁ་བཤད་འབའ་ཞིག་མ་གཏོགས་ཉམས་
ལེན་གྱི་ཚེ་ཉམས་སུ་ལེན་ཚུལ་གཞུང་ཆེན་མོ་དག་དང་རྒྱབ་འགལ་དུ་སོང་བ་ཤ་སྟག་འབྱུང་བར་
གདོན་མི་ཟའོ། །བཤད་མ་ཐག་པ་འདི་ནི་མི་རྟག་པ་གང་ལ་ཟེར་རྒྱུས་ཡོད་པ་ཞིག་ཡིན་ན་བློ་ཁ་ནང་
དུ་ཕྱོགས་ནས་བལྟས་པས་རྟོག་པ་སྐད་ཅིག་དང་པོའི་རང་དུས་ན་དེའི་རང་བཞིན་དུ་ཡོད་པའི་སྟོང་
ཉིད་རྟོགས་པར་འདུག་གམ་སྐད་ཅིག་དང་པོའི་རང་དུས་ལས་དུས་གཉིས་པ་ན་སྐད་ཅིག་དང་པོ་དེ་
མི་འདུག་པ་རྟོགས་པ་གང་ཡིན་པ་གསལ་བར་ཤེས་པར་འགྱུར་རོ། །དེའི་རྟོག་པ་གང་ཤར་གྱི་ངོ་
བོ་ལ་བལྟ་ལུགས་དེས་སྙིང་རླུང་གི་སེམས་ཚུབ་རིལ་སོགས་ཅུང་ཟད་སངས་ནས་བདེ་ཆ་མ་སོང་

446 མཁས་གྲུབ་རྗེའི་གསུང་འབུམ་བ།
བ་ལྟ་བུ་སོགས་འབྱུང་ཡང་དེ་ཙམ་གྱིས་སྟོང་ཉིད་བསྒོམ་ཚུལ་ཚད་མར་སོང་བར་དཔོག་པ་ལས་
བཞད་གད་ཆེ་བ་དང་བླུན་རྟགས་ཕུལ་དུ་བྱུང་བ་ཅི་ཞིག་ཡོད། དོན་སྙིང་ལྔའི་ཡ་གྱལ་གྱི་སྙིང་ཚལ་
བར་གྱེས་པའི་མཚམས་རྣམས་ནས་ཆུ་སེར་འཛག་པར་བསྒོམ་པ་དང༌། སྙིང་ཁོག་ནས་འདོན་ནས་
རང་གི་མདུན་ན་དམར་ཙ་རེ་འདུག་པ་དེ་ལ་སེམས་འཛིན་པ་སོགས་ཀྱིས་ཀྱང་འཕྲལ་དུ་སྙིང་རླུང་
གིས་མ་བདེ་བ་འཇམ་ཉལ་འགྲོ་བ་འོང་སྟེ་དེ་འདྲ་སྟོང་ཉིད་བསྒོམ་ཚུལ་ག་ལ་ཡིན།
ཡང་ཁ་ཅིག་མདུན་གྱི་ནམ་མཁའ་སྟོང་པ་ལ་ཆེ་རེ་བལྟས་ནས་བརྟགས་པ་ན་ཐོགས་སྒྲིབས་
སོགས་གང་ཡང་མེད་པའི་སྟོང་སང་ངེ་བ་དེ་ལ་སེམས་ཅུང་ཞིག་ཟིན་འོང་བས་དེ་དང་རང་གི་སེམས་
གཉིས་བསྲེས་ནས་བསྒོམས་པ་ན། རང་གི་སེམས་ཀྱང་ནམ་མཁའ་དེ་དང་འདྲ་བའི་སྟོང་སང་སང་
བར་འཆར་བ་ཞིག་འོང༌། དེ་ལ་སེམས་ཀྱི་གནས་ལུགས་རྟོགས་པ་དང་སེམས་ཀྱི་སྟོང་ཉིད་རྟོགས་
པར་འདོད་ཅིང༌། སྐད་ཅིག་དང་པོ་ལ་སེམས་གྱ་འགྱུར་བྱུང་མ་ཐག་སེམས་ནམ་མཁའ་དང་བསྲེས་
པས་སྟོང་སང་གིས་འགྲོ་བས། སེམས་འགྱུ་སྟོང་གཉིས་ཀྱི་བར་ན་འཁོར་འདས་ཀྱི་སོ་མཚམས་ཡོད།
ཅེས་ཟེར་བ་ནི་ནམ་མཁའ་སྟོང་པ་དང་གནས་ལུགས་ཀྱི་སྟོང་ཉིད་གང་གིའང་རྣམ་གཞག་མ་ཆགས་
པའི་བླུན་གཏམ་ཆེན་པོ་སྟེ། ནམ་མཁའ་སྟོང་པ་ཞེས་པ་ནི་ཐོགས་བཅས་ཀྱི་རེག་བྱས་སྟོང་པ་ལ་
བཞག་པའི་སྟོང་པ་ཡིན་ལ། དེ་དང་སེམས་བསྲེས་པས་སེམས་ཀྱང་ནམ་མཁའ་འདྲ་བའི་སྟོང་སང་
ངེ་བར་ཤར་བ་ནི་སེམས་ཐོགས་བཅས་ཀྱི་རེག་བྱས་སྟོང་པར་ཤར་བ་ཡིན་གྱི། སེམས་བདེན་སྟོང་
དུ་ཤར་བ་ག་ལ་ཡིན། སེམས་བེམ་པོ་མིན་པ་དང་ཐོགས་བཅས་མིན་པར་བསྒོམས་པས་འཁོར་བའི་
རྩ་བ་གཅོད་ནུས་པའི་གོ་ཚུལ་ནི་ཡ་མཚན་ནོ༎
གཞན་ཡང་འདི་འདྲ་བའི་ལོག་རྟོག་བསལ་དགོས་པ་ཤིན་ཏུ་མང་ཡང་ཡི་གེ་ཉུང་ངུ་ཙམ་
ཞིག་བྲི་བར་འདོད་པ་དང་བརྗོད་ཟིན་པ་དག་གིས་དུ་མ་ཞིག་མཚོན་པར་ནུས་པས་མ་བྲིས་ལ།
དཔྱད་པའི་སྟོང་ཉིད་ལ་བློས་བྱས་ཀྱི་སྟོང་ཉིད་ཅེས་ཟེར་བ་སོགས་ཀྱི་ལོག་རྟོག་རྣམས་ནི་རྒྱས་པར་
ལྷག་མཐོང་ཆེན་མོ་སོགས་ལས་བཀག་པར་མཛད་ཟིན་པ་ལས་ཤེས་པར་བྱའོ། །རྗེ་ཐམས་ཅད་
མཁྱེན་པའི་མན་ངག་ལྟར་བསྒོམ་པར་འདོད་ན་ནི་དང་པོར་ཐལ་འགྱུར་བའི་དོན་དམ་དཔྱོད་བྱེད་ཀྱི་
རྟགས་ཀྱིས་དགག་བྱ་ཇི་འདྲ་འགོག་པའི་ཚད་ལེགས་པར་གོ་བ་ཆགས་པ་ཞིག་བྱས། དེའི་རྗེས་སུ་

མཁས་གྲུབ་རྗེའི་གསུང་ཐོར་བུ། 447
དབུ་མའི་གཞུང་ལུགས་ལ་ཐོས་བསམ་བྱེད་པའི་སྐབས་སུ་དོན་དམ་དཔྱོད་པའི་རིགས་པའི་དགག་
བྱ་འདི་ལྟ་བུའོ་ཞེས་གཏན་ལ་ཕབ་པ་དེ་འདྲ་བའི་རྟགས་ཀྱི་དགག་བྱའི་སྣང་ཚུལ་དང་ཞེན་ཚུལ་དང་
རྒྱུད་ཀྱི་བློ་ལྷན་སྐྱེས་རྟོག་མེད་དང་རྟོག་བཅས་ལ་ཨེ་འདུག་བློ་ཁ་ནང་དུ་ཕྱོགས་ནས་ལེགས་པར་
བལྟ་ཤེས་པ་བྱས་ཏེ་བལྟས་པ་ན། འཕགས་པ་ཡབ་སྲས་ཀྱི་གཞུང་ནས་བཤད་པའི་རྟགས་ཀྱི་དགག་
བྱའི་དོན་གྱི་འཆར་ཚུལ་རང་གི་བློ་ལ་ཇི་ལྟར་འདུག་པ་ངེས་ནས། རང་གི་བློ་ལྷན་སྐྱེས་ལ་སྣང་ཚུལ་
དང་ཞེན་ཚུལ་དེ་ལྟར་གྲུབ་པ་རང་གི་བློ་ངོར་འགོག་པ་ན། དངོས་སུ་ཆོས་ཅན་དང་ཐལ་དང་ཕྱིར་
སོགས་སྦྱར་མ་སྦྱར་གང་ཡིན་ཀྱང་འདྲའི། དཔྱོད་ཚུལ་ཐལ་འགྱུར་བའི་དོན་དམ་དཔྱོད་བྱེད་ཀྱི་
རིགས་པ་ཡང་དག་ཏུ་འགྲོ་ངེས་ཤེས་པའི་དཔྱོད་ཚུལ་ཞིག་གིས་དཔྱོད་པའི་ཚེ། ད་ལྟ་གཞན་དང་
བརྒལ་བརྟག་བྱེད་པ་ན་ཕ་རོལ་པོས་ལན་མ་ཐེབས་པ་ཙམ་ཞིག་གིས་ཆོག་གིན་འདུག་པ་དེ་ལྟ་བུ་མ་
ཡིན་པར། རང་གི་བློ་ལ་སྣང་ཚུལ་འདི་ལྟར་གྲུབ་ན་འདི་དང་འདི་གང་རུང་དུ་གྲུབ་དགོས་པར་འདུག་
པའི་ངེས་པ་མྱོང་ཐོག་ནས་འདྲེན་ཐུབ་པ་ཞིག་དང་། དེ་དག་གང་དུའང་མ་གྲུབ་འདུག་པའི་ངེས་པའང་
མྱོང་ཐོག་ནས་འདྲེན་ཐུབ་པ་ཞིག་བྱུང་ན། ངེས་པ་དེ་དག་ལ་བརྟེན་ནས་རང་གི་བློ་ལྷན་སྐྱེས་ལ་ཐལ་
འགྱུར་བའི་རྟགས་ཀྱི་དགག་བྱའི་སྣང་ཚུལ་ཇི་ལྟར་འདུག་པའི་སྣང་ཚུལ་དེ་ལྟར་གྲུབ་པ་ཅུང་ཟད་
ཀྱང་མེད་པའི་ངེས་པ་ཡང་དག་པ་ལྷང་བ་སྐྱེ་བ་ཡོད་ཀྱི། གཞན་དུ་ན་ལྟ་བའི་ངེས་པ་སྐྱོང་ཞེས་བྱས་
ཀྱང་སྐྱོང་རྒྱུའི་ངེས་པ་སྔོན་དུ་རྙེད་དགོས་པ་ལ་རྙེད་པའི་ཕྱོགས་ནའང་མི་འདུག་པས་ཟེར་བ་ཙམ་
དུ་ཟད་ལ། ང་རང་བཞིན་མེད་པར་སྒོམས་ཤིག །སེམས་བདེན་པ་མེད་པར་སྒོམས་ཤིག །སྟོང་པ་
ཉིད་དུ་སྒོམས་ཤིག །ཅེས་སོགས་བརྒྱ་ཕྲག་ཅིག་སྨྲས་ཤིང་གསལ་སྟོང་འཛིན་མེད། སྣང་སྟོང་ཟུང་
འཇུག །རྟེན་འབྲེལ་དང་སྟོང་པ་ཟུང་འཇུག་སོགས་ཐ་སྙད་འགྲིག་འགྲིག་ཇི་ཙམ་ཞིག་སྨྲས་ཀྱང་སྙིང་
པོ་ཅིའང་མེད་དེ། ལྟོ་ལྡིར་བ་ལ་བུམ་པ་ཞེས་ཟེར་བ་ཤེས་ཟིན་པའི་གང་ཟག་ལ་བུམ་པ་མེད་དོ་ཞེས་
བརྗོད་ན། ལྟོ་ལྡིར་བ་བཀག་པའི་དོན་སྤྱི་ལེགས་པར་འཆར་ཐུབ་ཀྱི། ལྟོ་ལྡིར་བ་ལ་བུམ་པ་ཞེས་ཟེར་
བ་མ་ཤེས་པའི་གང་ཟག་ལ་བུམ་པ་མེད་དོ་ཞེས་བརྗོད་ཀྱང་བུམ་པ་མེད་ཅེས་པའི་སྒྲ་སྤྱི་ཙམ་ཞིག་
བློ་ཡུལ་དུ་འཆར་བར་ཟད་ཀྱི་དགག་བྱ་ཇི་འདྲ་ཞིག་མེད་པའི་དོན་སྤྱི་གང་ཡང་བློ་ཡུལ་དུ་འཆར་རྒྱུ་
མི་འོང་བ་ལྟར་རང་གི་བློ་ལ་སྣང་ཚུལ་འདི་འདྲ་ཞིག་འདུག་པ་འདི་ཡུལ་དེ་བདེན་པར་སྣང་ཚུལ་ཡིན་

448 མཁས་གྲུབ་རྗེའི་གསུང་འབུམ་བ།
པར་ཞེན་པ་བདེན་ཞེན་ཡིན་ཞེས་ངེས་ན།
དེ་ལྟར་གྲུབ་པ་བཀག་པའི་བདེན་མེད་ཀྱི་དོན་སྤྱི་བློ་ལ་
པས་སྣང་ཚུལ་འདི་ལྟར་གྲུབ་པ་ཐལ་འགྱུར་བའི་རྟགས་ཀྱི་དགག་བྱ་ཡིན། སྣང་ཚུལ་དེ་ལྟར་དུ་གྲུབ་
ལེགས་པར་འཆར་ཐུབ་ཀྱི། གཞན་དུ་ན་བདེན་པར་མེད་·སྙམ་དུ་བསྒོམས་ཀྱང་བདེན་མེད་ཀྱི་སྒྲ་སྤྱི་
སྐམ་པོ་ལ་ཡིད་བཟླས་བྱས་པར་སོང་གི་བདེན་མེད་ཀྱི་དོན་ངེས་ཡུལ་དུ་འོང་ས་མེད་ཅིང༌། དགག་
བྱ་ཇི་འདྲ་ཞིག་བཀག་པའི་བདེན་མེད་ཀྱི་དོན་སྤྱི་བློ་ཡུལ་དུ་འཆར་ཐབས་མེད་ལ། དགག་བྱ་བདེན་
གྲུབ་བཀག་པ་ཡིན་མོད་ཅེས་བརྗོད་ཀྱང༌། བདེན་གྲུབ་ཅེས་པའི་སྒྲ་སྤྱི་ཙམ་དུ་ཟད་ཀྱི། བདེན་གྲུབ་
ཀྱི་དོན་གྱི་སྤྱི་འདི་ཡིན་ངེས་པ་མེད་པས་དེ་བཀག་པའི་བདེན་མེད་ཀྱི་དོན་སྤྱི་ཇི་ལྟར་འཆར་སོམས་
ཤིག །དེས་ན་བདེན་མེད་ཀྱི་ངེས་པ་འདྲེན་ཚུལ་དེ་ལྟར་མི་བྱེད་ཅིང༌། སྔོན་དུ་རང་གི་མཚན་ཉིད་
ཀྱིས་གྲུབ་པའི་སྣང་ཚུལ་དང་ཞེན་ཚུལ་སོགས་གང་ཡང་བློ་ལ་འཆར་མི་དགོས་ལ། ཐལ་འགྱུར་
བའི་དོན་དམ་དཔྱོད་བྱེད་ཀྱི་རིགས་པ་ཡང་དག་གི་དཔྱོད་ཚུལ་དུ་སོང་མ་སོང་གི་ཚད་ཟིན་ནས་
དཔྱོད་ཀྱང་མི་དགོས་པར། དགག་བྱ་ཇི་འདྲ་ཞིག་འགོག་པ་མ་ངེས་པའི་སྔ་རོལ་ནས། ང་ལུས་
ཀྱི་གང་ན་འདུག་སེམས་ཀྱི་ཁ་དོག་སོགས་ཇི་འདྲ་ཞིག་འདུག་ཅེས་པ་ལྟ་བུའི་དཔྱོད་ཚུལ་གང་
བྱུང་ཞིག་གིས་དཔྱད་པས་དེ་དག་ཏུ་མ་རྙེད་པ་ན་བདེན་པར་མེད་དོ་སྙམ་དུ་ངེས་པའི་ལུགས་སུ་
བྱས་ནས་དེ་ཙམ་ཞིག་བསྒོམ་པ་ལྟ་བའི་སྐྱོང་ལུགས་རྣམ་དག་ཏུ་འགྲོ་ན། བཏགས་པའི་དངོས་ལ་
མ་རེག་པར། །དེ་ཡི་དངོས་མེད་འཛིན་མ་ཡིན། །ཞེས་སོགས་དྲངས་ནས། བཀག་པ་ངེས་པ་ལ་
སྔོན་དུ་དགག་བྱའི་དོན་སྤྱི་འཆར་དགོས་པ་དང༌། ཐལ་རང་གི་དགག་བྱ་འགོག་པའི་ཁྱད་པར་ཕྲ་
རགས་འབྱེད་པ་སོགས་ཀྱི་བཤད་པ་ཇི་ཙམ་ཞིག་བྱས་པ་ཐམས་ཅད་ཁ་ན་བ་ཙམ་སྙིང་པོར་ཟད་
ཀྱི། ཉམས་ལེན་གྱི་ཚེ་ཉེ་བར་མཁོ་བ་ཅུང་ཟད་ཀྱང་མེད་པ་གསལ་བར་སྨྲས་སོ༎
སྟོང་ཉིད་རིགས་པ་ཡང་དག་གིས་ངེས་ཀྱང་། སྟོང་ཉིད་དམིགས་ཡུལ་དུ་བྱས་པའི་ཞི་
གནས་རྐྱང་པའི་སེམས་འཛིན་ཚུལ་དང༌། སྟོང་ཉིད་ངེས་པའི་ལྟ་བ་སྐྱོང་ཚུལ་གྱི་ཁྱད་པར་ཆེར་ཆེར་
ཆེ་བ་ཤན་ཕྱེད་པ་ཞིག་དགོས་ཏེ། སྟོང་ཉིད་ཞི་གནས་བསྒོམ་པའི་དམིགས་པར་བྱེད་པ་ན་ཡང་སྟོང་
1 ཞོལ། ཤོག ༡༨༨ ན ༢ གཙང་། ཤོག ༡༤༡ བ ༣ བདེན་པར་མེད་བདེན་པར་མེད་སྙམ་དུ་བསྒོམས་
2 བསྟན་འགྱུར། དཔེ་བསྡུར་མ། དེབ། ༦༡ ཤོག ༡༠༢༩ ཕྲེང་། ༡༠

མཁས་གྲུབ་རྗེའི་གསུང་ཐོར་བུ། 449
ཉིད་ཀྱི་རྣམ་པ་བློ་ལ་ལེགས་པར་ཤར་ནས་དམིགས་ཡུལ་དུ་བཞག་དགོས་ཤིང༌། སྔོན་དུ་རིགས་
པ་ཡང་དག་གིས་དཔྱད་ནས་ངེས་པར་བྱས་པའི་སྟོང་ཉིད་དམིགས་ཡུལ་དུ་འཇོག་པའི་ཞི་གནས་
རྐྱང་པའི་སྒོམ་འོང་བས། ལྟ་བ་སྐྱོང་ཚུལ་ཡང་དག་ལ་ནི་དངོས་གཞིའི་སྐྱོང་ཚུལ་ཞི་གནས་རྐྱང་
བའི་སྐྱོང་ཚུལ་དུ་མ་སོང་བ་ཞིག་དགོས་སོ། །དེ་ཡང་ཞི་གནས་ལ་ནི་དམིགས་རྟེན་ཚོལ་བའི་ཆེད་
དུ་རིགས་པས་དཔྱད་ནས་སྟོང་ཉིད་ངེས་པར་བྱེད་ཀྱང་། སྟོང་ཉིད་ངེས་པ་ན་དམིགས་རྟེན་རྙེད་
པ་ཡིན་པས་དེ་ཉིད་ཀྱི་རྒྱུན་ལ་རྩེ་གཅིག་ཏུ་འཛིན་པའི་འཇོག་སྒོམ་ཁོ་ན་བྱེད་ལ། ལྟ་བ་སྐྱོང་བའི་
ཚེ་སྔོན་དུ་དཔྱོད་པར་མ་ཟད་ཀྱི། དངོས་གཞིའི་སྐབས་སུའང་ཡང་ནས་ཡང་དུ་དཔྱོད་པའི་དཔྱད་
སྒོམ་དགོས་པ་ཡིན་ཏེ། འདི་ལ་བློའི་སྡོད་ལུགས་ཇི་འདྲ་ཞིག་གི་ངང་ནས་དཔྱོད་པ་དང་། ཚུལ་ཇི་
ལྟར་དཔྱོད་པ་དང་། སྔོན་དུ་དཔྱོད་པ་དང་དངོས་གཞིའི་སྐབས་ཀྱི་དཔྱོད་ཚུལ་གྱི་ཁྱད་པར་དང་།
དཔྱོད་པ་ཡང་ཡང་བྱེད་པ་སྔ་ཕྱི་རྣམས་ཀྱི་བར་དུ་འགྱངས་ཆེ་ཆུང་ཇི་ཙམ་བྱེད་པ་སོགས་ལེགས་
པར་ཤེས་དགོས་ཤིང༌། འདི་ལ་སྒོམ་པ་པོའི་བློའི་རིགས་ལ་ལྟོས་པའི་ཁྱད་པར་ཡང་ཅུང་ཟད་ཅུང་
ཟད་ཡོད་ལ། ཁྱད་པར་དུ་ངེས་ཤེས་ཀྱི་འཛིན